# **LATVIJAS REPUBLIKAS MINISTRU KABINETS**

2011.gada \_\_\_.\_\_\_\_\_\_\_\_\_ Noteikumi Nr. \_\_\_\_\_.

Rīgā (prot. Nr.\_\_\_\_; \_\_.§)

**Noteikumi par Latvijas būvnormatīvu LBN 201-10**

**„Būvju ugunsdrošība”**

Izdoti saskaņā ar

Būvniecības likuma

2.panta ceturto daļu

1. Noteikumi apstiprina Latvijas būvnormatīvu LBN 201-10 „Būvju ugunsdrošība” (turpmāk – LBN 201-10).

2. Sabiedrības ar ierobežotu atbildību „Latvijas standartizācijas, akreditācijas un metroloģijas centrs” Standartizācijas birojs pēc Ekonomikas ministrijas un Iekšlietu ministrijas ieteikuma interneta vietnē [www.lvs.lv](http://www.lvs.lv) publicē to Latvijas nacionālo standartu sarakstu, kurus piemēro LBN 201-10 izpildei.

3. Būvnormatīva prasības ieslodzījuma vietās, īslaicīgās aizturēšanas vietās, sociālo pakalpojumu iestādēs, ārstniecības iestādēs un citās būvēs, kurās kompetentas iestādes ir ierobežojušas personu pārvietošanās brīvību, piemēro tik tālu, cik tās nav pretrunā ar šo iestāžu darbību reglamentējošo normatīvo aktu prasībām, kas saistītas ar brīvības atņemšanu un ierobežotām personas tiesībām brīvi pārvietoties.

4. Būvizstrādājumu ugunsreakcijas klases nosaka saskaņā ar LBN 201-10 pielikuma 4.tabulu.

5. Ar šo noteikumu spēkā stāšanos spēku zaudē Ministru kabineta 2007.gada 11.decembra noteikumi Nr.866 „Noteikumi par Latvijas būvnormatīvu LBN 201-07 „Būvju ugunsdrošība””.

6. Būvprojekti, kuri noteiktā kārtībā akceptēti vai iesniegti akceptam līdz 2011.gada 31.jūlijam un kuru tehniskie risinājumi atbilst attiecīgajā laikposmā spēkā esošo normatīvo aktu prasībām, nav jāpārstrādā atbilstoši LBN 201-10 prasībām. Būvprojektus, kuri izstrādāti, pamatojoties uz plānošanas un arhitektūras uzdevumiem, kas izsniegti līdz 2011.gada 31.jūlijam, var nepārstrādāt atbilstoši šo noteikumu prasībām.

7. Noteikumi stājas spēkā 2011.gada 1.augustā.

Ministru prezidents V.Dombrovskis

Ekonomikas ministrs A.Kampars

Iesniedzējs:

Ekonomikas ministrs A.Kampars

Vīza:

Valsts sekretārs J.Pūce

31.03.2011. 15:09

E.Bučinska,

67013032; [Elga.Bucinska@em.gov.lv](mailto:Elga.Bucinska@em.gov.lv)